прието на 12 декември 2015 г., относно изменението на климата след 21-вата Конференция на страните по РКООНИК („Парижкото споразумение“), прие условията, процедурите и насоките за рамката за прозрачност за действие и подкрепа, които определят, наред с другото, докладването относно инвентаризациите на парниковите газове, политиките и мерките, прогнозите, видовете въздействие и адаптирането, както и помощта, оказвана на развиващите се държави. ЕС и неговите държави членки трябва да предоставят информация в съответствие с тези условия, процедури и насоки най-късно до 31 декември 2024 г.
 (4)
 Съгласно Регламент (ЕС) 2018/1999 от държавите членки се изисква на всеки две години да представят доклади на Комисията относно своите национални планове и стратегии за адаптиране към изменението на климата в съответствие със изискванията за докладване, договорени в рамките на РКООНИК и Парижкото споразумение. Тази информация ще бъде използвана, за да се наблюдават напредъкът и действията за адаптиране към изменението на климата, да се предоставя информация и подкрепа за изпълнението и прегледите на стратегията на Съюза за адаптация, да се улеснява оценката на напредъка на ЕС към постигането на целта за адаптиране, заложена в Парижкото споразумение, да се даде възможност на държавите членки и на Европейския съюз да обменят най-добри практики и да оценяват своите нужди и равнище на подготвеност за справяне с изменението на климата. В съответствие с международните договорености за докладване, държавите членки трябва също така да предоставят общи прегледи или примери за добри практики относно дейностите на поднационално равнище с цел да се повиши осведомеността за действията за адаптиране на други равнища на управление и да се даде възможност на ЕС да насърчава по-добре подобни действия.
 (5)
 С оглед на натрупания опит от докладването на информация относно използването на приходите от търгове, е необходимо държавите членки, които докладват за използването на паричната равностойност на своите приходи от търгове, да посочват стойности, които са представителни за разходите им в съответствие с членове 3г и 10 от Директива 2003/87/ЕО на Европейския парламент и на Съвета (5).
 (6)
 Докладите от страна на държавите членки относно финансовата и технологичната помощ за развиващите се държави следва бъдат възможно най-подробни и да се предоставят на нивото на програмите или дейностите. Информацията, означена като „според наличността“ се докладва само ако е известна на държавите членки към момента на въвеждане на доклада в отчетната система. Дадена държава членка не е длъжна да попълва и предава таблицата относно планираното предоставяне на подкрепа, в случай че съответната информация не е на разположение за цялата таблица, наред с другото поради текущи или неуредени бюджетни процедури. За да се осигури съгласуваност, на държавите членки следва да се разреши да използват формата за докладване на системата за отчитане на кредиторите (CRS), въведен от комитета за подпомагане на развитието (КПР) към Организацията за икономическо сътрудничество и развитие (КПР към ОИСР). В съответствие с Решение 18/CMA.1, държавите членки предоставят на РКООНИК на доброволна основа информация относно еквивалента на безвъзмездните средства. За да се осигури съгласуваност с докладването на международно равнище, изискванията за докладване, определени в настоящия регламент, следва да бъдат приведени в съответствие, доколкото е възможно, с решенията на